रोजासेनिबो बांसिन गुबुन-गुबुन हारिनि बिमा-आइजोआ बाहागो लानाय गेवलां मेलाव बिथाङा  थांनाय 17 बोसोराव बिपिएफ सोरखारा आइजोफोरखौ लाजि फोनांबोनायजों लोगोसे थगाय बोदों होननानै अजद दैखाङो।  बिथाङा बुंबावोदि  बे सोरखारा आइजो जौगानायनि थाखाय दिनैसिम जेबो मोनसेबो राहा -लामा लायाखैमोन  ৷ एखनबा बिथांमोना हाबा जागोदान आइजोफोरनो स’ना होगोन होननानै बुंनानै  आइजोफोरनि मान-सन्मानखौ गुबुंलेसो खालामसिनदों ৷ बिनि थाखायनो बिथाङा  इउपिपिएलआव हाबनानै  बिमा माहारिखौ जौगा होनो खामानि मावनो राजखान्थिआव आखाय होदों ৷ फैबाय थानाय समाव इउपिपिएल दोलोआ  सरखार दानो हायोब्ला आइजोफोरनि मोनथायनि सायाव  थांखि लानानै जौगानायनि खामानि मावगोन आरो बिनि थाखाय  प्रमद बर’नि दैदेननाय  इउपिपिएल दोलोआ थांखि लाखाबाय होननानैबो बुंथियो ৷ बिनि थाखायनो  साफ्रोमबो आइजो माहारिआ जान्जि खाफ्रानांगौ आरो  इउपिपिएल दोलोखौ सोरखाराव लाबोनो  खावलायो ৷ बिथांनि सिगां इउपिपिएल दोलोनि मिरु  सोद्रोमा  हेलेना सरगियारिआ बिपिएफनि आमोलाव मोनफ्रोमबो बिथिंआव जाख्ल’नायनि सोमोन्दै नुजाथिनाय राइजो-राजानि सिगाङाव गुवारै बुंसारो आरो फैबाय थानाय समाव प्रमद बर’नि दैदेन्नायाव मोनसे गोजोन जाख्ल’नाय गोयै उदां सरखार जागोन होननानै  बुंथियो ৷ बे आफादाव 32 नं भेरगाव बियाबनि इउपिपिएल दोलोनि बिजाथि दावबाइसा बर’ बिथांआबो बिमा माहारिनि सेराव फैबाय थानाय बिसायख’थिआव बिथांखौ  देरहासार खालामनो नुजाथिनाय बयखौबो गुवारै खावलायो ৷ बे गेवलां आफादाव दुलाराय बर’  फरायसा आफादनि दैदेनगिरि, इउपिपिएल दोलोनि जिला आफाद, ब्लक आरो प्राइमारि आफाद,आइजो गांखं, इयुत  गांखंनि  गोबां दैदेनगिरि,मावथि सोद्रोमा बिथांमोना बाहागो लायो ৷  बे आइजो सांग्रांथि मेला ओनसोलाव  सोलायनाय लाबोनायनि मोनसे इसारा होदों होनानै रायजो-राजाफोरा बुंथिदों ৷